google/wiki40b huggingface dataset:
2. hokejová liga (Slovensko) 1994/1995

2. hokejová liga (Slovensko) 1994/1995 bola druhou sezónou 2. hokejovej ligy. Súťaž bola rozdelená do troch skupín. Prví dvaja z každej skupiny postúpili do nadstavby o postup, o umiestnenie sa nehralo. Víťazom sa stalo družstvo HC Polygón Nitra, ktoré postúpilo do 1. hokejovej ligy.
Pachycefalosaury

Hrubé lebky

Nadmerne zhrubnuté lebečné kosti boli snáď užitočné pri vzájomných súbojoch samcov v období párenia, keď do seba narážali hlavami v boji o samice ako dnešné barany. Ako je však možné, že otrasy nepoškodzovali mozog, je záhadou, keďže pevné kompaktné kosti, z akých sa skladali lebky týchto tvorov, nepohlcovali nárazy, hoci ich chrbtica bola na stlmenie nárazov dobre prispôsobená. Navyše, klenutá lebka zástupcov Pachycephalosauridae nebola na narážanie vhodná, pri kontakte by sa totiž všetka sila nárazu preniesla na jediný, najvyšší bod. Prečo však potom bývali lebky Pachycefalosauris také hrubé, keď neboli použiteľné pri vzájomných súbojoch? Možno mali Pachycephalosauria zvláštne upravené mozgové blany, čo však zo skamenelín nevieme zistiť. Je tiež možné, že sa udierali do bokov, pričom niektoré znaky chrbtice napovedajú, že chrbtica bola schopná uniesť aj silné nárazy. Lebky mohli mať, okrem iných funkcií a s pomocou kostenej obruby aj vizuálnu funkciu.

Horské zvieratá

Je zaujímavé, že z hrubohlavých dinosaurov sa zvyčajne zachováva iba lebka, ktorá je spravidla ich najodolnejšou časťou tela. Táto situácia zodpovedá horským zvieratám, ktorých pozostatky sa zväčša zachovávajú len keď je ich kostra premiestnená do nižších polôh, čo zdržia  práve najodolnejšie časti tela. Navyše, erózia v horách, zničilo ostatné kosti veľmi skoro. Vo vysokých polohách boli tieto pomerne bezbranné tvory tiež sčasti chránené pred dravcami, pred ktorými ich varoval jedine výborný čuch.

Systematika

Pachycephalosauria sa delí, ak vynecháme bližšie nezaradené a primitívne rody, na dve podskupiny : plochohlavé Homalocephalidae (napr. rod Homalocephale) a Pachycephalosauridae-pachycefalosaury (napr. Pachycephalosaurus) s klenutými lebkami a v pomere k telu dlhšími chvostami. Homalocephalidae nebýva vždy braná za skupinu, niektorí odborníci ju považujú iba za vývojový medzistupeň medzi úplne primitívnymi druhmi a vyspelými Pachycephalosauridae.
Juraj Draxler

Životopis

Juraj Draxler vyštudoval integrované spoločenské vedy na súkromnej univerzite Jacobs University Bremen v Nemecku a komparatívnu politológiu na University of York v Spojenom kráľovstve, kde získal magisterský titul. Pracoval ako výskumník v Centre for European Policy Studies (CEPS). V rokoch 2007 až 2013 bol vysokoškolským pedagógom na University of New York v Prahe a na Angloamerickej univerzite v Prahe. V minulosti pracoval tiež ako novinár agentúry Reuters.

Politická činnosť

V lete 2014 pôsobil v rezorte školstva ako poradca, od 11. septembra do 25. novembra 2014 bol štátnym tajomníkom. Vo funkcii bol zodpovedný za regionálne a vysoké školstvo. Za svoju prioritu tiež určil 
„sfunkčnenie grantového systému a pritiahnutie väčšieho objemu peňazí z úrovne EÚ do slovenskej vedy a výskumu“.
Do funkcie ministra bol vymenovaný prezidentom SR Adrejom Kiskom 25. novembra 2014. Draxlerov predchodca Peter Pellegrini nahradil vo funkcii predsedu parlamentu Pavla Pašku, po jeho odstúpení v súvislosti s kauzou nákupu CT prístroja v piešťanskej nemocnici.
Blackjack

Blackjack alebo dvadsaťjeden je hazardná kartová hra podobajúca sa na hru oko. Názov hry vznikol na základe špeciálneho bonusu, ktorý sa hráčom vyplácal, pokiaľ mali kombináciu A a J obe čiernej farby - teda piky alebo trefy. Tento bonus sa už v súčasnosti nevypláca, ale názov hry zostal.
Hráč hrá proti krupiérovi a snaží sa dosiahnuť väčší súčet bodov, ako krupiér, nesmie však prekročiť 21. Hrá sa s balíčkom 52 francúzskych kariet, v kasínach sa hrá so šiestimi balíčkami. Hodnota figúr sa rovná 10, hodnota kariet s číslami sa rovná číslu na karte, eso sa môže rátať ako 1 alebo 11. Hra začína rozdaním kariet zľava doprava jednotlivým hráčom a krupiérovi lícom nahor. Potom dostane každý hráč ďalšiu kartu. Hráč sa po obdržaní druhej karty môže rozhodnúť, či berie ďalšiu a ďalšiu kartu, alebo si už ďalšiu kartu nepraje. Ak prekročí 21, jeho vklad prepadá krupiérovi. Najvyššia možná kombinácia je Blackjack tvorená Esom a ľubovoľnou kartou s hodnotou desať. Vtedy sa výhra vypláca v pomere 3:2, ale iba v prípade, že Blackjack nemá aj krupiér. Keď už hráči majú všetky svoje karty, ťahá svoje karty krupiér, musí ťahať kým nemá súčet aspoň 16, keď má súčet 17 nesmie už ťahať. Kto má viac ako krupiér vyhráva toľko koľko vsadil. Ak krupiér prekročí 21, vyhrávajú všetci hráči, ktorí zostali v hre. Ak má hráč rovnakú hodnotu, ako krupiér, vklad zostáva do ďalšej hry.
Rozdelenie - split: Ak prvé dve karty hráča majú rovnakú hodnotu, môže ich rozdeliť a hrať súčasne dve hry, aj na druhú hru však musí vložiť vklad, ktorým začal. Ak sú delené dve esá, hráč nemôže dosiahnuť Blackjack iba 21.
Zdvojenie stávky - double: Ak hráč prvými dvoma kartami dosiahol súčet 9, 10, alebo 11, môže zdvojnásobiť vklad.
Poistenie stávky: Ak je prvou krupiérovou kartou eso, hráč sa môže poistiť proti krupiérovmu Blackjacku. Polovicu svojho vkladu, môže dať na poistku, ak krupiér dosiahne Blackjack, vyplatí hráčovi poistku pomerom 2:1, v opačnom prípade poistné prepadá krupiérovi.
Vauclaix

Poloha

Obec má rozlohu 14,39 km². Najvyšší bod je položený 434 m n. m. a najnižší bod 243 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Morvilliers (Eure-et-Loir)

Poloha

Obec má rozlohu 9,92 km². Najvyšší bod je položený 229 m n. m. a najnižší bod 180 m n. m.

Obyvateľstvo

Počet obyvateľov obce je 144 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Lande-de-Fronsac

Poloha

Obec má rozlohu 8,53 km². Najvyšší bod je položený 49 m n. m. a najnižší bod 6 m n. m.

Obyvateľstvo

Počet obyvateľov obce je 2 240 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gemini 11

Priebeh letu

Štart sa uskutočnil 12. septembra 1966 na Floride z mysu Kennedy pomocou nosnej rakety Titan II GLV. Posádku Gemini 11 tvorili veliaci pilot Pete Conrad a pilot Richard Gordon. Po spojení sa s cieľovým telesom Agena TV-11 (COSPAR 1966-080A) a opakovanom nácviku tejto operácie Gordon vystúpil von z kabíny (výstup EVA) jednak kvôli fotografovaniu a preto, aby obe telesá spojil 30 metrov dlhým lanom. Potom sa unavený astronaut vrátil do kabíny. Dňa 14. septembra bol využitý motor Ageny pre zvýšenie obežnej dráhy komplexu na rekordnú výšku 1 369 km. Počas letu sa s Agenou spojili viackrát a Gordon znovu z otvorených dverí fotografoval hviezdnu oblohu. Potom bolo spojovacie lano prerušené. Let, ktorý trval takmer tri dni, zakončilo automaticky riadené pristátie s padákom na hladine Atlantiku, odkiaľ astronautov vylovila lietadlová loď USS Guam.
Riasa (vodný organizmus)

Stavba tela rias

Telo rias označujeme pojmom stielka. Riasy môžu byť jednobunkové aj mnohobunkové. Jednobunkové riasy často plávajú vo voľnom oceáne a tvoria dôležitú zložku planktónu, ktorý je základnou potravou pre mnohé morské organizmy. Najväčšie riasy môžu byť až desiatky metrov veľké a žijú väčšinou prichytené na dne. Telo veľkých rias je značne diferencované, a niekedy podobné suchozemským rastlinám (môžeme na nich rozlíšiť pakorienky (rhizoidy), pabyľku (cauloid) a palístky (fyloidy)), nemajú však typické korene, ani listy.

Vznik rias

Riasy vznikli endosymbiózou sinice s eukaryotickým organizmom, ktorý sinicu pohltil, tá ostala pri živote a oba organizmy ťažili zo vzájomnej spolupráce. Takto vznikli chloroplasty (podobným spôsobom vznikli aj mitochondrie, k čomu došlo ešte pred vznikom chloroplastov u predkov rastlín živočíchov aj húb). Dôkazom tejto teórie je dodnes zachovalá DNA bakteriálneho typu v chloplastoch (odlišná od jadrovej), syntéza bielkovín v choloroplaste taktiež bakteriálneho typu (napr. ribozómová RNA), ako aj dvojitá membrána chloroplastov (jedna pochádzajúca v vonkajšej membrány sinice a druhá je membránou hostiteľskej eukaryotickej bunky).
Po pohltení sinice došlo k rozdeleniu rias na dve základné línie. Prvá zahŕňa zelené riasy (Chlorophyta) a rastliny, s tzv. "zeleným" typom chloroplastu, pre ktorý je typická prítomnosť chlorofylu b. Druhá línia má tzv. "červený" chloroplast a zahŕňa napr. červené (Rhodophyta) a hnedasté riasy (Chromista).
V niektorých skupinách rias (netýkalo sa to ale predkov suchozemských rastlín) došlo k druhotnému pohlteniu, keď jedna eukaryotická bunka pohltila inú vrátane jej chloroplastov. K tomuto procesu došlo tak v "zelenej" línii chloroplastov (vznikli euglény – Euglenophyta), ako aj v "červenej" chloroplastovej línii (takto vznikli napr. všetky hnedasté riasy – Chromista). Dnes má chloroplast takýchto rias štyri membrány a medzi 2. a 3. membránov obsahuje tzv. nukleomorf, ktorý je pozostatkom DNA v pohltenej eukaryotickej bunky (DNA nukleomorfu sa v súčasnosti študuje a je stopou totožnosti pohltenej eukaryotickej bunky).
Charmes (Allier)

Polohopis

Charmes má rozlohu 8,19 km². Najvyšší bod je položený 428 m n. m. a najnižší bod 318 m n. m.

Obyvateľstvo

Charmes má 354 obyvateľov (2009).
Graf vývoja obyvateľstva:
Zdroje: INSEE
Volebný systém v Česku

Český volebný systém upravuje voľby do Poslaneckej snemovne a Senátu.
Poslanecká snemovňa má 200 členov – poslancov, ktorí sú volení vo všeobecných, priamych a tajných voľbách raz za štyri roky, proporčným volebným systémom. 
Poslanci sú volení v 14tich volebných obvodoch (13 + Praha), ktoré kopírujú administratívne členenie krajiny. Volebné kvórum na vstup strany do parlamentu je 5 %, jeho násobky pre koaličné zoskupenia. Po dosiahnutí 20 % sa kvórum pri koalíciách viac nezvyšuje. Kvórum sa počíta na celorepublikovej úrovni. 
Poslanecké mandáty sú od roku 2000 rozdeľované na základe d'Hondtovho deliteľa v rámci volebného obvodu (počet hlasov, ktoré každá kandidujúca strana získa v danom volebnom obvode je delený radou prirodzených čísiel od 1 až po n, kde n značí počet kandidátov na volebnom lístku danej strany, zaokrúhľuje sa na dve desatinné čísla smerom hore). 
Kandidátka je otvorená, voliči môžu využiť aj tzv. preferenčné hlasy, ktoré môžu dať konkrétnym osobám na kandidátkach strán. Každý volič ich má dva, po poslednej volebnej reforme platí, že pokiaľ niektorý z kandidátov získa aspoň 7 % hlasov voličov jeho strany/koalície, je automaticky posunutý na prvé miesto na kandidátke. 
Senát má 81 členov – senátorov, ktorí sú volení vo všeobecných, priamych a tajných voľbách na väčšinovom princípe v dvoch kolách, v 81 jednomandátových obvodoch. Senátori sú volení na 6 rokov, každé 2 roky sa konajú voľby do tretiny senátu (tzv. inštitucionálna pamäť).
Andrej Podkonický

Klubový hokej

V roku 1996 bol draftovaný klubom St. Louis Blues v 8. kole zo 196. miesta. V NHL odohral spolu 8 zápasov za kluby Florida Panthers a Washington Capitals. Od sezóny 2004/05 pôsobil v českom klube Bílí Tygři Liberec. Ročník 2007/08 začal v ruskom superligovom mužstve Viťaz Čechov, pred koncom základnej časti sa vrátil do Liberca.

Reprezentácia

V slovenskej reprezentácii odohral 37 zápasov, strelil 8 gólov.

MS 2007

Tréner Július Šupler ho nominoval ako náhradníka na svetový šampionát v Rusku.
Mužský rebríček IIHF 2012

Mužský rebríček IIHF 2012 je poradie národných hokejových mužstiev členských krajín IIHF na rok 2012. Určuje sa podľa neho nasadenie krajín do základných skupín majstrovstiev sveta a do olympijského turnaja, resp. olympijskej kvalifikácie. Bol schválený na kongrese IIHF v septembri 2003 a podľa prezidenta IIHF Reného Fasela bol navrhnutý tak, aby bol jednoduchý na pochopenie a aby odrážal dlhodobú kvalitu jednotlivých tímov.

Príklad

Slovensko obsadilo na MS 2012 druhú priečku. Za ňu získalo 1160 bodov. V roku 2011 obsadili Slováci 10. miesto, ktoré im prinieslo 940 bodov. Na olympijskom turnaji 2010 skončili na 4. mieste a pripísali si 1100 bodov. V roku 2010 skončilo Slovensko na majstrovstvách sveta na 12. mieste, za ktoré získalo 900 bodov, na MS 2009 skončilo desiate a pripísalo si 940 bodov.
Celkový počet bodov po MS 2012:

(100 % x 1160 b) + (75 % x 940 b) + (50 % x 1100 b) + (50 % x 900 b) + (25 % x 940 b)= 1160 + 705 + 550 + 450 + 235 = 3100 bodov.
Rosières (Tarn)

Polohopis

Rosières má rozlohu 10,55 km². Najvyšší bod je položený 354 m n. m. a najnižší bod 235 m n. m.

Obyvateľstvo

Rosières má 753 obyvateľov (2009).
Graf vývoja obyvateľstva:
Zdroje: INSEE
Hrob

Hrob je vykopaná jama na pochovanie mŕtvoly; nakopená hlina nad pochovanou mŕtvolou. Nachádza sa zvyčajne na cintorínoch.
Cabrières-d’Avignon

Poloha

Obec má rozlohu 14,68 km². Najvyšší bod je položený 626 m n. m. a najnižší bod 105 m n. m.

Obyvateľstvo

Počet obyvateľov obce je 1 772 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plácido Domingo

Kariéra

V rokoch 1962 až 1965 hosťoval Domingo v Izraelskej opere v Tel Avive.
Často býva spolu s José Carrerasom a Lucianom Pavarottim zaraďovaný medzi troch najlepších tenoristov sveta.
Najväčšiu popularitu mu prinieslo jeho už spomínané „členstvo“ v hviezdnom tíme Troch tenorov. Spoločne s José Carrerasom a Lucianom Pavarottim zaspieval na koncerte pri futbalových majstrovstvách sveta v roku 1990, ktorý sa prenášal do celého sveta.
Sofijska kotlovina

Sofijska kotlovina alebo Sofijskogo pole (bulh. Софийска котловина, Софийското поле) je kotlina v stredozápadnom Bulharsku.

Polohopis

Údolie ohraničujú pohoria Stará planina, Viskar a Vitoša a jeho rozloha je okolo 1180 km². Dĺžka kotliny je v severozápadno-juhovýchodnom smere 75 km a šírka sa pohybuje od 5 do 20 km. Priemerná nadmorská výška je 550 m, okrajové časti stúpajú až nad 700 metrov. Veľkú časť zaberá bulharská metropola Sofia a jej predmestia, ktoré sčasti zasahujú až do blízkych pohorí. Z juhu na sever preteká kotlinou najdlhšia bulharská rieka Iskar.
Vzhľadom na prítomnosť Sofijskej aglomerácie vedú oblasťou medzinárodné významné komunikácie. Zo srbského Nišu vedie na juhovýchod k Plovdivu a do Istanbulu európska cesta 80, južným smerom cez Blagoevgrad na grécke hranice vedie E79, východným smerom vedú cesty k Varne a Burgasu a severne smerujúce cesty prekonávajú Starú planinu a metropolu spájajú s podunajským regiónom.

Podnebie

Kotlina má mierne kontinentálne podnebie s častou teplotnou inverziou a fönovým efektom. Priemerná ročná teplota je 9 - 10°C, v januári je dlhodobý priemer okolo -2°C a v júli okolo 20°C. Množstvo zrážok sa dlhodobo vyskytuje 550 mm za rok. Územie je taktiež bohaté na zdroje minerálnej vody.

Geológia

Pôdy v údolí sú od černozeme v rovinatých nížinných oblastiach, po máloúrodné gaštanové pôdy v periférnych vyšších polohách. V Sofijskej panve sa nachádzajú ložiská hnedého uhlia, ktoré sú v hĺbkach od 100 do 500 metrov. Nízkoenergetické uhlie sa využíva v obmedzenej miere.
Recques-sur-Course

Poloha

Obec má rozlohu 4,83 km². Najvyšší bod je položený 103 m n. m. a najnižší bod 14 m n. m.

Obyvateľstvo

Počet obyvateľov obce je 266 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charly Lownoise & Mental Theo

História

Charlie Lownoise, narodený ako Ramon Roelofs 16. júna 1968 v Haagu v južnom Holandsku, bol neskôr členom Starsplash. Mental Theo sa narodil ako Theo Nabuurs 14. februára 1965 v ’s-Hertogenbosch v Severnom Brabantsku. K ich známym skladbám patria „Wonderful Days“ (so slovami skladby „Help Get Me Some Help“ od Tonyho Ronalda), „Stars“ a „Live In London“.
Acqueville (Calvados)

Poloha

Acqueville má rozlohu 6,65 km². Najvyšší bod je položený 211 m n. m. a najnižší bod 126 m n. m.

Obyvateľstvo

Acqueville má 177 obyvateľov (2009).
Graf vývoja obyvateľstva:
Zdroje: INSEE
Autorita (knihovníctvo)

Autorita v knižničnej terminológii označuje overený a unifikovaný selekčný údaj (heslo), ktorý popisuje dokumenty a slúži k ich vyhľadávaniu v knižničných katalógoch.

Delenie

Autority sa delia na menné (mená osôb, rodín a rodov, názvy akcií a korporácií a pod.) a vecné (vecné témy, geografické termíny, formy a žánre, chronologické termíny a pod.). Autority, resp. Autoritatívne záznamy sú sústredené v databázach, tzv. Súboroch autorít, väčšinou ako súčasť knižničného katalógu. Hlavným a najdôležitejším prvkom autoritatívneho záznamu je hlavička, tj. tá podoba slovného vyjadrenia pre daný pojem, ktorá bola zvolená ako preferovaná. Autoritatívne záznamy ďalej môžu obsahovať odkazy na iné formy hlavičky (napr. pseudonymy osôb, synonymá a pod.) a poznámky (napr. stručné biografické údaje o osobe a pod.).
The Fame

Single

Debutovým singlom z albumu sa stala pieseň „Just Dance“, ktorú Lady Gaga naspievala spoločne so spevákom Colbym O´Donisom. Album sa dostal na 1. miesto najprestížnejšej americkej hitparády Billboard Hot 100. V roku 2010 pieseň „Just Dance vyhlásili za pieseň dekády. Klip sa odohráva na párty.
Druhý singel z albumu bola pieseň „Poker Face“. Tento song takisto dobyl množstvo hitparád po celom svete, jedna z nich bola aj US Billboard Hot 100. Táto skladba sa stala piesňou roka 2009 a Gaga za ňu získala množstvo ocenení.
Tretím singlom sa stala pieseň „Eh, Eh (Nothing Else I Can Say)“. Skladba je veľmi pohodová a celý klip sa niesol v znamení 50. rokov 20. storočia. Dej sa odohráva v talianskej štvrti mesta New York.
Štvrtý singel z albumu bola skladba „LoveGame“. Pieseň sa dostala na 5. miesto US Billboard Hot 100. Klip bol veľmi poburujúci. Gagu v ňom s jej priateľmi spacifikujú policajti, s ktorými sa Gaga následne bozkáva v búdke.
Posledným singlom z albumu je song „Paparazzi“, ktorý sa dostal na 6. miesto US Billboard Hot 100. Videoklip k piesni bol krátky film, v ktorom speváčka zabije svojho priateľa a následne sa dostane do väzenia. Pokračovaním klipu bolo video k piesni „Telephone“ z albumu The Fame Monster.
Grésigny-Sainte-Reine

Poloha

Obec má rozlohu 7,06 km². Najvyšší bod je položený 400 m n. m. a najnižší bod 238 m n. m.

Obyvateľstvo

Počet obyvateľov obce je 137 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Larra

Poloha

Obec má rozlohu 16,36 km². Najvyšší bod je položený 181 m n. m. a najnižší bod 110 m n. m.

Obyvateľstvo

Počet obyvateľov obce je 1 464 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Charmes (Vosges)

Poloha

Obec má rozlohu 23,49 km². Najvyšší bod je položený 385 m n. m. a najnižší bod 258 m n. m.

Obyvateľstvo

Počet obyvateľov obce je 4 641 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Orgeval (Yvelines)

Poloha

Obec má rozlohu 15,33 km². Najvyšší bod je položený 182 m n. m. a najnižší bod 57 m n. m.

Obyvateľstvo

Počet obyvateľov obce je 5 841 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alabama

Dejiny

O územie dnešnej Alabamy sa hádali hneď tri strany. Španieli ju prehlásili za súčasť Floridy. Angličania za súčasť Karolíny. Nakoniec ju ale získali Francúzi, keď obsadili územie Louisiany. Neskôr, keď USA kúpili od Francúzska Louisianu a obsadili Mississippi, zvažovali, či odkúpiť Alabamu, a či ju začleniť do Únie. Nakoniec sa Alabama v roku 1819 stala 22. štátom USA.
11. januára 1861 Alabama vystúpila z USA a stala sa členom Konfederácie. Dôvod bol tvrdý odpor ku zrušeniu otroctva. Hoci sa mnoho bojov občianskej vojny na území Alabamy neodohralo, bojovalo proti Únii 120 000 vojakov z Alabamy. V roku 1865, po porážke Konfederácie bola v Alabame ustanovená provizórna vláda, riadená z USA. Do únie bola znovu prijatá v júni 1868.
Južné Karpaty

Charakteristika

Typická pre Južné Karpaty je najmä masívnosť reliéfu a prítomnosť zachovaných, pomerne rozsiahlych zarovnaných povrchov. Početné kary, morény, ľadovcové doliny a jazerá sú stopami štvrtohorného zaľadnenia. Niektoré vrchy sú vyššie ako 2 500 m n. m.; najvyšším vrcholom Južných Karpát je 2 543 m n. m. vysoký masív Moldoveanu. Južné Karpaty pozostávajú najmä z granitoidných hornín, kryštalických bridlíc a mladoprvohorných a druhohorných usadených hornín. V nižších častiach sú typické dubové lesy, nasleduje úzky pás zmiešaných lesov, potom bučiny a smrečiny, a následne subalpínske pásmo.
Montefortino

Vzhľad a história

Rimania prevzali túto prilbu od Keltov, počas Rímsko-keltských vojen v Itálii a romanizovali ju. Prilba bola jednoduchá na výrobu a zrejme ľahšia ako dovtedy používané grécke prilby. Montefortino bola hrncová prilba so slabým chráničom krku a s veľkými lícnicami na pántikoch. Svojim vzhľadom bola podobná moderným prilbám. Na vrchu mala tuľajku na chochol, ktorý sa počas republiky bežne nosil. V raných dobách sa na prilbe nosili voľné kohútie perá, v neskorších republikánskych dobách nosili na nej vojaci voľný konský chochol. Po mariových reformách v 2. storočí pred Kr. bola Montefortino najbežnejšou prilbou rímskeho vojska, popri nej slúžili aj grécke attické prilby. Montefortino sa vyradilo niekedy začiatkom 1. storočia po Kr., keď ho nahradili kvalitnejšie Galey a Coolusy.
Noyers-Auzécourt

Poloha

Obec má rozlohu 17,22 km². Najvyšší bod je položený 191 m n. m. a najnižší bod 140 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Junhac

Poloha

Obec má rozlohu 27,71 km². Najvyšší bod je položený 778 m n. m. a najnižší bod 280 m n. m.

Obyvateľstvo

Počet obyvateľov obce je 332 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Balista

Balista, alebo škorpión je obliehací stroj na vrhanie kamenných projektilov alebo šípových striel veľkosti kopije, ktorý vynašli Gréci okolo roku 400 pred Kr. Od Grékov tieto stroje prevzali Rimania, ktorí ich zaradili do svojej armády a námorníctva na paluby galér.

Princíp

Pôvodne išlo o zväčšený luk a šíp, ktorý mohol byť pripevnený na kolesovom podvozku. Neskôr sa prišlo na to že strela z luku nie je jedinou možnosťou ako vystreliť šíp. Odstránenie luku umožnilo vznik oveľa masívnejších zariadení, vybavených nosičmi šípov, ktoré sa vystreľovali pružinou.

Grécka balista

Pôvodný grécky vynález bol stroj na vrhanie – streľbu kamenných projektilov a šípových striel veľkosti oštepu. Konštrukcia bola zostavená z podstavca, vodiaceho prvku so žliabkom a napínacieho, spúšťacieho ústroja a dvoch ramien spojených tetivou a zasunutých do zväzku skrúcaných vlásí alebo lán. Z gréckej balisty sa strieľalo pod uhlom asi 45° strelami o váhe 0,5 kg do vzdialenosti 350 – 450 metrov.
Blaj

Blaj (maď.  Balázsfalva; nem.  Blasendorf) je mesto v župe Alba (v rumunskom Sedmohradsku) , stredisko rumunskej gréckokatolíckej cirkvi. Má 20 758 obyvateľov (2002).

Dejiny

Blaj sa spomína prvýkrát v roku 1271 ako Villa Herbordi. Od roku 1737 tu sídli metropolita rumunskej gréckokatolíckej cirkvi.
Bea Littmannová

Životopis

Svoje detstvo strávila v Stupave a v Bratislave. So spevom začala v Dóme sv. Martina. Bola zakladajúcou členkou Slovenského filharmonického zboru (1946). Bola členkou ženského tria Tri dievčatká, aj sólovou speváčkou. Sprevádzala Františka Krištofa Veselého na vystúpeniach. Neskôr spievala v Tatra revue. V roku 1993 vystúpila v hudobnej relácii Repete. Jej manželom bol rozhlasový technik Ladislav Littmann.
Artemps

Polohopis

Artemps má rozlohu 6,31 km². Najvyšší bod je položený 93 m n. m. a najnižší bod 62 m n. m.

Obyvateľstvo

Artemps má 364 obyvateľov (2009).
Graf vývoja obyvateľstva:
Zdroje: INSEE
Lóra

Pôvod hry a hra vo svete

Pravdepodobne ide o pôvodnú nemeckú hru, zvanú Lorum; podľa všetkého ju priniesli do Čiech nemeckí vojaci počas Druhej svetovej vojny, kde získala priaznivcov hlavne v meste Kladno. Pravidelne sa tu usporadúvajú majstrovstvá. Slovenský variant hry (známejší pod nelichotivým názvom "Chuj") je upravená a zjednodušená jedna zo základných siedmych čiastočných hier. Mierne odlišné je aj účtovanie trestných bodov.
Couhé

Poloha

Obec má rozlohu 9,11 km². Najvyšší bod je položený 153 m n. m. a najnižší bod 107 m n. m.

Obyvateľstvo

Počet obyvateľov obce je 1 835 (2011).
Nasledujúci graf zobrazuje vývoj počtu obyvateľov v obci.
Zdroje: INSEE